ՀՀ մշակույթի և կրթության նախարարությունները համատեղ երկու ծրագրով հանդես կգան: Լրագրողների հետ հանդիպման ժամանակ ՀՀ մշակույթի նախարար Լիլիթ Մակունցը նշեց, որ առաջին ծրագիրը հանրապետությունում 1-12-րդ դասարանցիների համար նախատեսվող աբոնեմենտային համակարգի ներդնումն է: Նախարարի խոսքով՝ ուսումնական տարվա ընթացքում յուրաքանչյուր աշակերտի 3 մշակութային հաստատություն անվճար մուտք գործելու հնարավորություն կտրվի: «Մշակութային հաստատություններն են՝ թանգարան կամ Ազգային պատկերասրահ, թատրոն և համերգասրահ /դասական երաժշտության/: Կարևոր ենք համարում 30 տարի անց աբոնեմենտային համակարգի վերագործարկումը, քանի որ մեր երկու նախարարությունների քաղաքականության մեջ է մտնում երկու ոլորտների զուգակցումը»,-ասաց Մակունցը: